Source: http://contactmksz.hu/palyazati-kerdesek/
Timestamp: 2020-04-01 01:30:07+00:00

Document:
Pályázati kérdések – Contact Mentálhigiénés Konzultációs Szolgálat
El kell-e küldeni minden NEA pályázatnál az EPER regisztrációs nyilatkozatot az EMET-nek?
Regisztrációs nyilatkozat beküldésére csak abban az esetben van szükség, ha a szervezet adataiban változás történt. Amennyiben nem volt változás a szervezet életében, úgy új regisztrációs nyilatkozat beküldése nem szükséges. Ha azonban a birosag.hu-n és az EPER-ben szereplő adatok eltérőek, úgy a saját adatok menüpont alatt szükséges változtatni az adatokat. Ebben az esetben a rendszer automatikusan fel fogja ajánlani az új regisztrációs nyilatkozat nyomtatását, amit cégszerűen aláírva postai úton kell beküldeni az Emberi Erőforrás Támogatáskezelő (1381 Budapest, Pf. 1407.) részére, még a pályázat benyújtásának határideje előtt. Amennyiben ugyanis a Támogatáskezelő úgy látja, hogy a birosag.hu oldalon karakterpontosan nem azonos adatok szerepelnek, a formai ellenőrzésnél el fogja utasítani a pályázatot. Ha a Pályázó azt tapasztalja, hogy a birosag.hu-n nem valós vagy más adatok szerepelnek, akkor szükséges hivatalosan is felvennie a kapcsolatot a Törvényszékkel, és azonnal kérni az adatok módosítását.
A NEA 2000 Ft-os pályázati díját be lehet-e postai csekken fizetni, ha nem, akkor lényeges-e, hogy a szervezetünk folyószámlájáról utaljuk-e át ezt az összeget?
A pályázati díjat kizárólag átutalással lehet teljesíteni, azonban bármilyen bankszámláról át lehet utalni, a lényeg, hogy a közlemény rovatban fel legyen tüntetve a szervezet adószáma és a „NEA” szó, ezáltal lesz az EMET számára beazonosítható, hogy mely szervezettől érkezett meg az összeg.
Ezt az üzenetet addig jeleníti meg a rendszer, amíg a pályázatkezelő a regisztrációs nyilatkozatot fel nem dolgozza. Ettől függetlenül a pályázati folyamatot el lehet végezni. Fontos, hogy az elkészült regisztrációs nyilatkozatot minél hamarabb nyomtassák ki és küldjék meg postán az EMET részére, mert erre a pályázatuk benyújtásának napjáig van lehetőségük.
A NEA pályázatoknál be kell írni, hogy kapott-e a szervezetünk deminis támogatást. Kérdésem, hogy az SZJA 1% -ok, valamint a korábbi NEA pályázatokon nyert támogatás annak minősülnek-e?
A pénzügyi ellenjegyzést az EMET végzi, ezzel a pályázónak nem kell foglalkoznia.
Amennyiben a szervezet a pályázat benyújtásakor térítésmentes hozzájárulásként vállalja a szükséges önrész mértékét, úgy a pályázat benyújtásakor nyilatkozat, vagy egyéb alátámasztó dokumentum feltöltése nem szükséges.
Csak a térítésmentes hozzájárulások elszámolásához szükséges a következő linken található nyilatkozatok kitöltése és aláírása: http://www.civil.info.hu/web/nea/palyazati-dokumentumok . Amennyiben közérdekű önkéntes tevékenységgel számoltak, úgy a közérdekű önkéntesség igazolásához szükségeset alkalmazzák, amennyiben dologi feltételt biztosított a szervezet számára valaki, úgy a „nyilatkozat dologi javak biztosításához” és így tovább.
Fontos megjegyezni, hogy NEM minősül közérdekű önkéntes tevékenységnek a szervezet tisztségviselőinek térítésmentes munkája, valamint egyesületek esetében a tagok „önkéntes tevékenysége”.
Közérdekű önkéntes tevékenység esetén az alkalmazandó képlet a következő: a mindenkori minimálbér/160. A kapott összeg az egy óra önkéntes tevékenység eszmei értékét jelenti (ez 2018-ban 862,5 Ft/óra).
Dologi feltétel és szolgáltatás nyújtása során a szervezet önállóan határozhatja meg az összeget. Érdemes figyelembe venni az összeg meghatározásánál a dologi feltétel és a szolgáltatás piaci értékét. Fontos, hogy a meghatározott összeg ne legyen elrugaszkodott.
A közérdekű önkéntességről szóló törvény alapján közérdekű önkéntes nem lehet az egyesület/alapítvány tagja vagy tisztségviselője. Mindenki más azonban igen. Önkéntes munka csak akkor tervezhető, ha az Emberi Erőforrások Minisztériuma, Esélyteremtési Főosztálynál bejelentettük az önkéntesek foglalkoztatását, és regisztrációs számmal rendelkező önkéntesfogadó szervezet vagyunk. A pályázat tervezésekor nem szükséges megjelölni azokat a személyeket, akik az önkéntes tevékenységet végezni fogják, azt elég csak az elszámoláskor a szükséges nyilatkozaton feltüntetni.
A Nemzeti Együttműködési Alap 2018-as pályázatai esetén kizárólag a működési típusú pályázatok benyújtásánál kell önrészt vállalni, a szakmai pályázatok esetén a kollégiumok úgy döntöttek, hogy nem kérik önrész biztosítását.
Az arányos csökkentést az önrész és a projekt terhére elszámolandó költségek esetén szokták alkalmazni. Ez annyit jelent, hogy ha a pályázott összegből kevesebbet ítélnek oda, az önrészt ugyanolyan arányban csökkentik, mint a pályázat során igényelt összeget. A működési pályázatok esetén a megítélt támogatás maximálisan a minimum pályázható összeg erejéig lehetséges, míg szakmai programok esetén maximum 2/3-os csökkentésre lehet számítani.
Minden évben változik a maximum összeg, amire pályázni lehet. A maximálisan igényelhető támogatás mértékét minden évben a kollégiumok határozzák meg.
A NEA pályázati elszámolást papír alapon akkor is szükséges-e postázni az Emberi Erőforrás Támogatáskezelő részére, ha nincs 100 000 Ft feletti tétel?
Az elszámolás eljárásrendjét és a beküldendő bizonylatok körét az „Útmutató a Nemzeti Együttműködési Alap 2018. évi forrásaira benyújtott támogatási igények (pályázat és egyedi kérelem) alapján biztosított költségvetési támogatások szakmai és pénzügyi elszámolásához” c. dokumentum ad tájékoztatást. Az elszámolási útmutató a http://www.civil.info.hu/web/nea/palyazati-dokumentumok oldalon lesz elérhető.
Ha egy alapítvány kuratóriumának elnöke külföldre megy az alapítvány tevékenysége miatt, milyen módon lehet kiküldetési költséget elszámolni neki, illetve ehhez milyen papírokat kell prezentálni, hogy a hivatalos út elszámolható legyen a pályázat terhére, ha az elnök nem a saját gépjárműjével utazik?
Az idei NEA működési pályázatunk a döntés alapján várólistára került. Az EPER rendszerben azt látjuk, hogy megítéltek nekünk egy bizonyos összeget. Ez azt jelenti, ha a 931. várólistás helyünk esetén az előttünk lévő 930 szervezet nem kapja meg valamilyen oknál fogva a támogatást, akkor mi meg fogjuk kapni a megítélt összeget, amúgy semmit?
Minden év május 31-ig kötelező beadni az éves beszámolót. A bevallásra a PK141 és PK142 számmal ellátott nyomtatvány szolgál a 2015-ös és a korábbi évekhez kapcsolódóan visszamenőleg; a PK241 és PK242 jelűt kell kitölteni a 2016-os üzleti évről, illetve a PK341 és PK342 jelzéssel ellátott verziót kötelező majd használni 2017-től. Papír alapú bevallásra a PK241-P és a PK242-P szolgál. Papír alapon a beszámolót kizárólag nem közhasznú szervezet adhatja be, a könyvvezetéstől függően az egyszeres könyvvitelt vezető nem közhasznú szervezet a PK241-P, a kettős könyvvitelt vezető nem közhasznú szervezet a PK242-P jelű beszámolót is beadhatja. Önkéntes választás alapján ezen szervezetek elektronikus úton is elkészíthetik a beszámolójukat, ez esetben ők is a PK241 vagy PK242 beszámolósablont kell használják. A közhasznú szervezetek kizárólag elektronikusan adhatják be, ők a PK242 beszámoló használatára kötelezettek.
Igen, az OBH Országos Nyilvántartások Irodája a civil szervezetek beszámolóinak leadásával kapcsolatos információk iránt érdeklődőknek lehetőséget biztosít telefonos felvilágosításra hétfőtől csütörtökig 9.00-16.00 óra között és pénteken 9.00-13.00 óra között az alábbi telefonszámokon:
Sajnos az új típusú éves beszámoló garnitúrákhoz pillanatnyilag nem hozzáférhető a bíróság honlapján kitöltési segédlet. A régi kitöltési útmutatóért írjon nekünk a info@contactmksz.hu email címre!
Az aktuális nyomtatványgarnitúrák a bíróság honlapján (http://birosag.hu/allampolgaroknak/civil-szervezetek/civil-nyomtatvanyok) találhatóak meg .jar és .pdf formátumban. Az ÁNYK keretprogramban elkészített beszámolókat az Országos Bírósági Hivatalnak kell megküldeni: papír alapon a 1363 Budapest, Pf. 24. címre, vagy az ügyfélkapun keresztül elektronikus formában. Közhasznú szervezetek csak elektronikusan adhatják be az éves beszámolójukat. A szervezet legfőbb döntéshozó szerve által elfogadott beszámolót kell közzétenni, ezért május 31-ig a szervezet legfőbb döntéshozó szervének ülését meg kell szervezni (alapítvány esetén kuratórium, egyesület esetén közgyűlés), melyen határozatot kell hozni az éves beszámoló elfogadásáról! Az elfogadó határozatot a gyűlésről készült jegyzőkönyvnek tartalmaznia kell, rögzítve az elfogadás szavazatarányát is. A jegyzőkönyvet és a közgyűlés egyéb mellékleteit (jelenléti ív, tagjegyzék stb.) a beszámolóhoz NEM szükséges becsatolni, csak a beszámoló utolsó oldalán nyilatkozni kell, hogy a dokumentumok rendelkezésre állnak.
A kitöltéssel és a benyújtással kapcsolatos hasznos útmutató, részletes leírás az alábbi linkeken található:
http://birosag.hu/allampolgaroknak/civil/beszamolok-es-kozhasznusagi-mellekletek-letetbe-helyezesi-kotelezettsegevel-kapcsolatos-tudnivalok
http://birosag.hu/allampolgaroknak/civil-szervezetek/civil-szervezetek-beszamoloival-kapcsolatos-tudnivalok/1-beszamolo-benyujtasi-formaja
Nem létezik külön mérleg és beszámoló nyomtatvány. A birosag.hu oldalon megtalálhatóak a beszámoló nyomtatványok, ezek között kell a megfelelő évre vonatkozót kitölteni. A nyomtatványon naptári évtől eltérő időszakot évként nem tudnak jelölni, azonban a végelszámolást a szöveges részekben tudják jelezni. Amennyiben a beszámoló nem teljes üzleti évre vonatkozik, a nyomtatványokon a "Szervezet neve" elnevezésű rubrikában, a szervezet neve mögött zárójelben tüntethetik fel azt az időszakot, melyre a beszámoló vonatkozik, valamint hogy szervezetük végelszámolás alatt áll. Így tudják megoldani (mivel ez nem céges mérleg és beszámoló), hogy jelölni lehessen az eltérő időpontokat.
Adószámot a Törvényszéktől kell kérni és adatmódosításként kell beadni. Az erre vonatkozó nyomtatványon az adózáshoz, illetve az ÁFA-hoz kérnek adatokat (ettől függ majd a szervezet ÁFA besorolása).
Az adómentesen adható lehetőségeket a Szja tv. 1. sz. melléklete határozza meg, mely egységesen mindenkire vonatkozik függetlenül attól, hogy egy cég, magánszemély vagy éppen civil szervezet az adó/kapó fél, illetve hogy ez szerepel-e az adott szervezet alapító okiratában. A fent említett törvény az alábbi linken olvasható: https://net.jogtar.hu/jr/gen/hjegy_doc.cgi?docid=99500117.TV
Az 1% költségvetési támogatásnak minősül, így annak felhasználása és elszámolása is szigorúan meghatározott keretek közt zajlik. A kiutalást követő év december 31-ig a kiutalt összeget fel kell használni, a maradék pénzösszeg még maximum plusz 1 évig tartalékolható. A civil szervezeteknek a felhasználást követő év május 31-ig egy erre a célra létrehozott adatlapon kell az 1%-ok felhasználásáról nyilatkozniuk, illetve a fel nem használt összeget visszafizetniük.
A kedvezményezett szervezet az "EGYADAT" elnevezésű nyomtatvány beküldésével kérdezheti le a felajánlók adatait. A nyomtatvány, illetve a kitöltési útmutató az alábbi linkre kattintva érhető el: https://www.nav.gov.hu/nav/letoltesek/nyomtatvanykitolto_programok/nyomtatvanykitolto_programok_nav/kerelmek/EGYADAT.html
A külföldről támogatott szervezet bejelentéséhez szükséges adatlap az alábbi linken érhető el:
http://birosag.hu/allampolgaroknak/civil-eljaras-nyomtatvanyok/032
Az új törvényről és a törvényi kötelezettségekről bővebb információ: https://www.nonprofit.hu/tudastar/A-kulfoldrol-tamogatott-szervezetek-atlathatosagarol
Mind az egyesületek, mind az alapítványok részére kötelező a regisztráció 2017. december 31-ig, és kötelező lesz 2018-tól a Cégkapu használata a hivatalos ügyintézésre.
Az elektronikus ügyintézés és a bizalmi szolgáltatások általános szabályairól szóló 2015. évi CCXXII. törvény 9. § (1) bekezdése alapján elektronikus ügyintézésre köteles valamennyi ügyfélként eljáró gazdálkodó szervezet. A gazdálkodó szervezet fogalmának és körének meghatározásához a törvény a polgári perrendtartásról szóló törvényre utal, amely szerint az egyesület és az alapítvány is a gazdálkodó szervezetek körébe tartozik. A jogszabály a hivatalos elérhetőségről történő dokumentumküldést és az azon történő fogadást 2018. január 1-től teszi kötelezővé a gazdálkodó szervezetek számára. A Cégkapu egy közös elektronikus postafiók, ahol minden érintett és arra jogosultsággal rendelkező egy helyen férhet hozzá az adott cég vagy szervezet hivatalos levelezéséhez. A NISZ Zrt., mint a Cégkapu szolgáltatója a http://ekozig.mo.hu/cegkapu weboldalon közzétette a Cégkapuhoz kapcsolódó oktatóvideót és tájékoztató anyagokat. Az oldal frissítése folyamatos, így a jövőben is erről az oldalról lesz elérhető minden tájékoztatás a Cégkapuhoz kapcsolódóan.
Az alapítványok esetén nincs lehetőség "szünetelésre", mert egy alapítvány mindaddig, amíg meg nem szűnik, élő jogi személy, amelynek beszámolási, bevallási kötelezettségei akkor is fennállnak, ha a beszámoló vagy a bevallás nem tartalmaz adatot. A bíróság felszólításának mindenképp tegyenek eleget, el kell készíteni visszamenőlegesen a beszámolókat és be kell azokat nyújtani.
Ha nincs adószámuk, illetve statisztikai számjelük, akkor azt is igényelni kell a bíróságokon keresztül. További hasznos információkat itt olvashatnak:
http://birosag.hu/media/aktualis/tajekoztato-adoszam-illetve-statisztikai-szamjel-megallapitasa-iranti-kerelem
A létesítő okiratot meddig kell módosítani a Civil törvénynek és a legújabb PTK-nak megfelelően?
A már korábban nyilvántartásba bejegyzett egyesület és alapítvány a 2017. január 1-jét követő első létesítő okirat módosítással együtt köteles csak a létesítő okiratának mindazon rendelkezését felülvizsgálni és szükség szerint módosítani, amelyek nem felelnek meg a hatályos PTK szabályainak.
Ha az okiratba foglalt adatokban nincs változás, nem kell a civil szervezetek létesítő okiratát akkor sem módosítani, ha az utalt jogszabályok, hivatkozások és elnevezések a PTK-nak vagy más jogszabálynak már nem felelnek meg. Ha azonban a létesítő okirat egyéb okból módosul, a szervezet az ilyen változásokat is köteles már azon átvezetni.
Amennyiben módosításra kerül sor, az új szabályok szerint az egyesület alapszabálya már nem tartalmazhatja az elnökségi és felügyelő bizottsági tagok nevét. Figyelem, alapítványok esetén a kuratórium tagjainak nevét, anyja nevét és lakóhelyét továbbra is tartalmaznia kell az alapító okiratnak!
A legújabb PTK-nak megfelelő létesítő okirat tartalmi követelményeiről itt olvasható:
http://birosag.hu/sites/default/files/allomanyok/stat-tart-file/hasznos_informacio.pdf
Az előbbit végezheti bármely civil szervezet – bírósági határozat nélkül is –, viszont az utóbbi, kedvezmények igénybe vételére is jogosító jogállást csak a törvényszék közhasznúsági nyilvántartásba vételről szóló határozata alapján nyeri el a szervezet.
Mi a közhasznú feladat?
Közhasznú szervezetté minősíthető az a Magyarországon nyilvántartásba vett, közhasznú tevékenységet végző szervezet, amely a társadalom és az egyén közös szükségleteinek kielégítéséhez megfelelő erőforrásokkal rendelkezik, továbbá amelynek megfelelő társadalmi támogatottsága kimutatható, és amely civil szervezet (ide nem értve a civil társaságot), vagy olyan egyéb szervezet, amelyre vonatkozóan a közhasznú jogállás megszerzését a törvény lehetővé teszi.
a) milyen közhasznú tevékenység(ek)et folytat, e közhasznú tevékenység(ek)et mely közfeladat(ok)hoz kapcsolódóan végzi, továbbá, hogy e közfeladat(ok) teljesítését mely jogszabályhely(ek) írja (írják) elő, valamint – ha tagsággal rendelkezik – nem zárja ki, hogy tagjain kívül más is részesülhessen a közhasznú szolgáltatásaiból;
Hol járhat utána egy szervezet annak, hogy mik a közhasznú feladatok?
A közhasznú feladatok meghatározásához a fontosabb ágazati törvényeket kell figyelembe venni, melyek alapján pontosan megjelölhető, melyik állami vagy önkormányzati feladatot szeretné ellátni a civil szervezet (cél, szándék, preambulum nem elegendő).
Működhet-e egy évek óta tevékenységet nem folytató civil szervezet tovább, hol és kinél kell, illetve szükséges-e egyáltalán bejelenteni újbóli működésünket? Ezzel kapcsolatban van-e valamilyen kötelezettségünk?
A bíróságon már egyszer nyilvántartásba vett civil szervezet változatlan formában működhet tovább, a Civil törvény nem írja elő a szervezetek ismételt nyilvántartásba vételét.
Mikor és hogyan végezhet egy szervezet gazdasági tevékenységet?
A törvény azt mondja – egyesület és alapítvány esetén is –, hogy a cél megvalósításával közvetlenül összefüggő gazdasági tevékenységeket végezhetnek a civil szervezetek, azonban az éves összes bevétel hatvan százalékát nem érheti el vagy haladhatja meg a gazdasági-vállalkozási tevékenységéből származó éves összes bevétel.
A civil szervezetek milyen formában tudnak foglalkoztatni magánszemélyeket?
A civil szervezetek – mint jogi személyek – magánszemélyeket foglalkoztatni az alábbi formában tudnak: munkaviszony, megbízási jogviszony, vállalkozási jogviszony és mint önkéntes.
A szabály csak a Bíróság számára tartalmaz előírást. A Bíróság a letétbe helyezett beszámolót és a civil szervezet nyilvános adatait elektronikusan hozzáférhetővé teszi, mely a Civil Információs Portálon keresztül (http://www.civil.info.hu/web/guest/civil-szervezetek), illetve a Törvényszék közhiteles névjegyzékében (http://birosag.hu/allampolgaroknak/civil-szervezetek/civil-szervezetek-nevjegyzeke-kereses) keresve érhető el.
A kérelem mellé milyen csatolandó iratok szükségesek egy alapítvány nyilvántartásba vételéhez?
Az „Alapító okirat”, a „Székhelyhasználat jogcímét igazoló okirat” hiteles másolata, az alapítvány kurátorának/kurátorainak „Összeférhetetlenségi és kizáró okokra vonatkozó nyilatkozata”, „Igazolás az alapítvány céljára rendelt vagyon rendelkezésre bocsátásáról”. Szükség szerint egyéb okiratok csatolása is felmerülhet.
Hogyan kell egy alapítvány alapító okiratát módosítani?
Az alapító okiratot indokolt esetben – az alapítvány nevének, céljának és vagyonának sérelme nélkül – az alapító módosíthatja és adhatja be a változásbejegyzési kérelem kitöltésével (több alapító esetén együttes kérelemben).
Alapítványunk alapító okirat módosítás előtt áll. Úgy tudjuk, lehetőség van a birosag.hu oldalról letöltött alapító okirat mintát használni. Ez a minta új alapítvány bejegyzésénél is használható? Illetve meglévő alapítványnál hogyan tudok áttérni a mintára?
Természetesen alapításnál és módosításnál is használhatók ezek a sablonok, az általános nyomtatványkitöltőben a formanyomtatványon a K jelű fülnél a második x-et kell bejelölni és ekkor nyílnak meg a mintaokiratok.
Az alapítvány vagyonát, pénzét mire költhetjük és hogyan?
Az alapító okiratban szerepeltetni kell, hogyan használható fel a szervezet vagyona (pl. pályázat útján, egyéni kérelemre, ösztöndíj, szociális segély stb. formájában). Az alapcél szerinti tevékenységben meghatározottaknak megfelelően, annak megvalósításán kell dolgozni és az alapcéllal összefüggő kiadásokat lehet elszámolni. Meg kell határozni azt is, hogy erről ki dönt és milyen módon értesítik a nyilvánosságot.
Kinek kötelező elektronikus úton benyújtania a Törvényszék felé a változásbejelentő adatlapot?
Az alábbi szervezeteknek kötelező az elektronikus beküldés, ezen túlmenően bárki választhatja ezt az utat:
h) az országos sportági szakszövetség,
j) a közalapítvány
a kérelmező jogi képviselővel jár el vagy
III. a kérelmező az egyszerűsített nyilvántartásba vételi (változásbejegyzési) eljárás lefolytatását kéri.
A közhasznú szervezetté minősítés iránti kérelmet kizárólag elektronikus úton lehet előterjeszteni, s az eljárásban a kérelmező a beadványokat kizárólag elektronikus úton terjesztheti elő. A közhasznú szervezet a beadványokat kizárólag elektronikus úton terjesztheti elő.
Ha egy egyesületben 10 fő alá csökkent a tagok száma, milyen feltételekkel válhatnak alapítvánnyá?
Sajnos sehogy, ebben nagyon szigorú a törvényi szabályozás: egyesület más jogi személlyé nem alakulhat át, csak egyesülettel egyesülhet és egyesületekre válhat szét [PTK 3:83. §].
Hogyan lehet alapítványokat összevonni, más szervezetté átalakítani?
Az alapítvány más alapítvánnyal történő egyesüléséről vagy az alapítvány szétválásáról az alapító akkor hozhat döntést, ha az alapító okiratban meghatározott vagyoni juttatását teljesítette. Az egyesülés vagy a szétválás nem járhat az alapítványi vagyon csorbításával és az alapítványi cél veszélyeztetésével. [PTK 3:402. § (1-3)]. Az egyesületek és alapítványok egyesüléséről itt olvasható további információ: http://birosag.hu/allampolgaroknak/civil-szervezetek/kozhasznu-szervezetek/egyesuletek-alapitvanyok-egyesulesenek-bejegyzese-iranti-eljaras
Ki terjesztheti elő az alapítvány törlésének kérelmét?
Az alapítvány törlése iránti kérelmet – ha az alapítvány jogutódlással (egyesülés, szétválás) szűnt meg – az alapítvány alapítója (ha több alapító van, akkor az alapítók együttesen), vagy ha az alapítói jogokat az alapítók testületben látják el az alapítók gyűlésének képviselője terjesztheti elő a bíróságon.
Egy egyesület megszüntetéséhez milyen dokumentumokat kell benyújtani, illetve a megszüntetési eljárásnak mi az ügymenete?
Az egyesület megszüntetése első körben egy nemperes eljárásban történik, ahol az alábbi okok valamelyikére lehet hivatkozni a Ptk. 3. 48. alapján: az egyesület
megvalósította célját vagy céljának megvalósítása lehetetlenné vált és új célt nem határoztak meg;
tagjainak száma hat hónapon keresztül a PTK-ban meghatározott legkisebb létszám alá csökkent. Ez esetben két tagjegyzéket javasolt benyújtani: egyet az aktuális időponttal, illetve ehhez képest egy 6 hónapnál korábbi időponttal, mindkettőn 10 fő alatti taglétszámmal.
Abirosag.huhonlapon a civil szervezetek/nyomtatványok pont között kell az ÁNYK-n keresztül kitölteni a „Szervezet jogutód nélküli megszűnését eredményező ok megállapítására irányuló kérelem” elnevezésű űrlapot. Ha eddig papír alapon dolgozott a szervezet, akkor ez a dokumentum postázható, de beküldhető ügyfélkapun keresztül is. Ha közhasznú a szervezet, akkor csak elektronikus úton lehet beküldeni a nyomtatványt.
Mellékletként nyilatkozzon az elnök arról, hogy nem működik az egyesület, nincs vagyonuk, továbbá hogy tagjaik száma 10 fő alá csökkent. Ezeket a nyilatkozatokat az elnök írja alá és két tanúnak kell szerepelnie az iratokon. Ha elektronikusan küldik be az iratokat, akkor azokat a csatolmányok kezelése menüpont alá kell feltölteni, ha papír alapon, akkor elég egy példányt megküldeni a bíróságnak.
A bíróság ez után hoz egy döntést a megszüntetésről, majd ezt követi egy úgynevezett kényszer-végelszámolás. Elsődlegesen az elnök lesz a végelszámoló, a bíróság pedig folyamatosan küldeni fogja a végzéseket, hogy milyen dokumentumokat szükséges csatolniuk. Ha minden papír összegyűlt, ekkor következik a törlési kérelem nyomtatvány kitöltése, ami után a bíróság véglegesen meghozza döntését az egyesület törlését illetően.
Hivatalos okiraton a hatályos jogi szabályozás szerint a tanúknak milyen adatait kötelező feltüntetni?
A szabályos tanúzáshoz két tanú és mindkettőjük neve, lakcíme és aláírása szükséges.
Be kell-e jelenteni a Bíróságon, ha a szervezet bankszámlát nyitott?
Nem, az ilyen jellegű adatváltozás a Bíróságon nem bejelentés köteles.
A civil társaság létrehozásának van-e valamilyen jogi/formai követelménye, illetve milyen kötelezettségekkel jár?
A civil társaság nem jogi személy, hanem egy egyszerű civil szervezeti forma, melyet természetes személyek – legalább két fő – hozhatnak létre a nem gazdasági érdekű közös céljaik megvalósítására, közösségi célú tevékenységük összehangolására. Civil társaságok vagyoni hozzájárulás nélkül is létrehozhatók, ezért alapításuk nem igényel bírósági, vagy hatósági bejegyzést, regisztrációt, s a polgári jogi társaságra vonatkozó szabályokat kell rá alkalmazni (azzal az eltéréssel, hogy az ügyvitelre kijelölt tag kivételével a tagságot bármely tag azonnali hatállyal felmondhatja). A civil társaságokról bővebben az alábbi oldalon tájékozódhat: https://www.nonprofit.hu/tudastar/civil-tarsasag--mi-az
Az iskolai közösségi szolgálat kapcsán mely jogszabályok irányadóak, milyen feltételeknek, regisztrációs/bejelentési illetve egyéb kötelezettségeknek szükséges megfelelni egy civil szervezetnek, amely diák-önkénteseket kíván fogadni iskolai közösségi szolgálatuk teljesítése körében?
Az iskola feladatait a 20/2012. (VIII. 31.) EMMI rendelet 133. §-a szabályozza meg. Ha civil szervezetet választanak, akkor mindenképpen az EMMI-nél regisztrált szervezetet válasszanak. A civil szervezet akkor tudja magát regisztráltatni fogadó szervezetként, ha a közérdekű önkéntes tevékenységről szóló 2005. évi LXXXVIII. törvény feltételeinek megfelel.
Mire terjed ki a törvényességi ellenőrzés?
A törvényességi felügyeleti joga az ügyészségnek 2017. márciusában megszűnt, a bírósági törvényességi ellenőrzés vette át a helyét, mely bárki bejelentése alapján kezdeményezhető. Azonban eddig még csak minimális gyakorlati tapasztalat van az eljárással kapcsolatban.
Melyek a felügyelőbizottság jogkörei és azok mely törvénypontban vannak meghatározva?
A felügyelő bizottság jogköréről a Civil tv. 41. §-a rendelkezik. A testületet az alábbi jogosultságok illetik meg: a felügyelő bizottság alapvetően már nemcsak pénzügyi, hanem a teljes működést ellenőrző szerv. Ennek során a vezető tisztségviselőktől jelentést, a szervezet munkavállalóitól pedig tájékoztatást vagy felvilágosítást kérhetnek, továbbá a közhasznú szervezet könyveibe és irataiba betekinthetnek, azokat megvizsgálhatják.
Az egyesület döntéshozó vagy ügyvezető szervét (elnökség) a felügyelő szerv indítványára - annak megtételétől számított harminc napon belül - intézkedés céljából össze kell hívni. E határidő eredménytelen eltelte esetén a döntéshozó vagy ügyvezető szerv összehívására a felügyelő szerv is jogosult. Így tehát a felügyelő bizottság kezdeményezheti a közgyűlés összehívását, sőt maga is megteheti ezt.
További hasznos információk a www.civil.info.hu, illetve a http://birosag.hu/allampolgaroknak/civil-szervezetek oldalakon találhatók.

References: Pf. 1407
 bíróság 
 bíróság 
 Pf. 24
 bíróság 
 Bíróság 
 Bíróság 
 bíróság 
 bíróság 
 bíróság